38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 144 της 13/20 Φεβρ. 1981 (ΦΕΚ Α΄ 46) Περί διατηρήσεως εν ισχύϊ και τροποποιήσεως διατάξεων περί τρόπου διενεργείας προμηθειών και αναθέσεως της εκτελέσεως εργασιών υπό της Ακαδημίας Αθηνών. Άρθρ.1.-Αι διατάξεις των περιπτ. β)έως δ)του άρθρ. 2 του Ν.Δ. 97/1974 «περί ρυθμίσεως θεμάτων οικονομικής διαχειρίσεως της Ακαδημίας Αθηνών», κατά τας οποίας επιτρέπεται, κατά παρέκκλισιν των περί προμηθειών και λογιστικού των Ν.Π.Δ.Δ. η υπό της Ακαδημίας Αθηνών απ’ ευθείας, άνευ δημοσίου διαγωνισμού, ανεξαρτήτως ύψους δαπανών, κατάρτισις συμβάσεων δι’ εκτέλεσιν εργασιών και προμηθείας, διατηρούνται εν ισχύϊ υπό τας ακολούθους τροποποιήσεις: Η διάταξις της περιπτ. β)περί αναθέσεως εις ειδικούς επιστήμονας της εκτελέσεως εργασιών αναγομένων εις σύνταξιν δημοσιευμάτων της Ακαδημίας. Η διάταξις της περιπτ. γ)μόνον καθ’ ο μέρος αφορά εις την ανάθεσιν της διορθώσεως τυπογραφικών δοκιμίων επιστημονικών πραγματειών, ή άρθρων, η εκτέλεσις της οποίας απαιτεί ειδικάς ικανότητας και πείραν. Η διάταξις της περιπτ. δ)μόνον καθ’ ο μέρος αφορά εις της προμήθειαν επιστημονικών περιοδικών εκ της αλλοδαπής, η οποία δεν επιτυγχάνεται δια δημοσίου διαγωνισμού. Άρθρ.2.-Κατά πάσας τας αναφερομένας εν άρθρ. 1 της παρούσης περιπτώσεις απαιτείται ειδικώς ητιολογημένη απόφασις της Συγκλήτου της Ακαδημίας Αθηνών. 